Deg tazwara nexdem tesleḍt tasnalɣant i wazal n 20 n tefyar, nekkes-d seg-sent 48 n wawalen gar yemyagen d yismawen, nesleḍ 24 n yimyagen d wayen icudden ɣur-sen am umatar udmawan, afeggag yebḍan ɣef uẓar d uskim, timeẓra almend n yizri, urmir d wurmir ussid. Ma 24 n yismawen nekkes-asen-d aẓar akked tecraḍ tigejdanin ; tawsit s umalay d unti, amḍan yebḍan ɣef wasuf d usget, d waddad ilelli d umaruz. Ma deg tesleḍt taseddasant nesled azal n 24 n tefyar, nessebgen-d anaw n yal yiwet akked tawuri n yal aferdis yellan deg-sent.